# Naixement

El naixement o part és un conjunt de processos fisiològics de la dona que tenen com a resultat el procés d'expulsió del fetus com a finalització de l'embaràs i inici del postpart. Però també és una vivència única en la vida maternal i sentimental d'una parella. És considerat per molts l'inici de la vida de la persona, i l'oposat de la mort. L'edat d'un humà es defineix per aquest fet en moltes cultures.

## Citacions

* Millor que el perfum és l'anomenada, i el dia de la mort, millor que el del naixement.
       Eclesiàstes (7,1). — Salomó
* Posarem Espanya que no la reconeixerà ni la mare que la va parir.
    (en castellà) Vamos a poner a España que no la va a reconocer ni la madre que la parió.
       Madrid, 28 d'octubre de 1982. — Alfonso Guerra

## Dites populars

* L'amor i la naixença no tenen redempció.
* El néixer i el morir, per son punt han de venir.
* En la vida ta muller tres sortides ha de fer: pel naixement, pel casament i per l'enterrament.
* He nat pobre i me trob vestit, encara he adquirit.
    (var.) Desnú vaig néixer, desnú me trob, ni perd ni cobr. (Mall.)
* Naixement, casament i mortalla, del cell davalla.
* Ningú neix ensenyat.
* Quart minvant, infant semblant; quart creixent, infant diferent.
* Qui dóna per néixer, dóna per péixer.
    (var.) Qui dóna per néixer, dóna per créixer.
* Qui és nat ase, no pot morir cavall.
* Qui ho té del néixer, mai ho deixa.
    (var.) Qui ho té al néixer, no ho deixa al créixer.
* Qui no hi neix, no hi pot morir.
* Qui primer neix, primer peix.
* Qui va néixer treseta, no pot morir sou.
    (var.) Qui és nat per sou, no arribarà mai a set doblers. (Mall.)
    (var.) Qui és nat per un sou, mai arriba a tenir-ne dos. (Men.)
* Tot lo nat ha de morir.

### Part

* Cagallons de rata bullits, donen llet a les parteres.
* El criar envelleix i el parir entendreix.
* Els de Sant Sadurní, una puta els va parir.
* Mala nit i parir mossa.
* Mare, què vol dir casar? Parir, rentar i plorar.
* Parir tard i sortir mossa, brava cosa!
* Part al gener, el metge hi perd, i hi guanya el fosser.
* Part llarg, i encara filla.
* Quan el part va bé, tothom és bon llevaner.

## Frases fetes i locucions

* Anar de part.
          Estar en el moment de parir.
* Donar a llum.
          Parir un infant.
* El part de les muntanyes.
          Cosa insignificant que succeïx després d'una preparació complicada, ja que s'esperava una cosa de gran importància.
* Ésser nat i criat per a tal o tal cosa.
          Ésser molt apte o dotat per un determinat assumpte.
* Ésser o Semblar nat d'avui i batiat d'ahir.
          Ésser un beneït o curt d'enteniment (Mall., Men.).
* Haver nascut amb mala estrella.
    (var.) Haver nascut en divendres.
          Tenir mala sort.
* Haver nascut de peus.
    (var.) Haver nascut amb bona lluna.
    (var.) Haver nascut amb estrella.
    (var.) Haver nascut amb el llombrígol per amunt.
    (var.) Haver nascut amb la flor al cul.
          Tenir molta sort.
* Haver nascut tard.
          Tenir poca experiència.
* Haver vist nàixer algú.
          Tenir mala sort.
* Nat i batejat, Nostre Senyor se te n'hagués emportat!
          Es diu d'algú que li hauria convingut morir essent infant.
* No haver nascut per a tal cosa.
          No ésser bo, aptituds o condicions per un determinat assumpte.
* Tornar a néixer.
          Salvar-se d'un perill gravíssim.

## Vegeu també

* Mort

## Referències

* ↑ «Eclesiastès». A: La Bíblia. Alacant: Biblioteca Virtual Joan Lluís Vives, 2006 [Consulta: 1337430507].
* ↑ Álvarez Dardet, Alfonso «"A España no la va a conocer ni la madre que la parió"» (en castellà). Público [Madrid], (05-05-2016) [Consulta: 17 setembre 2017].
* 1 2 3 4 Parés i Puntas, 1999.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 Alcover, Antoni M.; Moll, Francesc de B. «nèixer». A: Diccionari català-valencià-balear. Barcelona: IEC, 2002.
* 1 2 3 4 Cinc mil refranys catalans i frases fetes populars, 1965.
* ↑ Parés i Puntas, 1999, p. 477-524.
* ↑ Alcover, Antoni M.; Moll, Francesc de B. «nit». A: Diccionari català-valencià-balear. Barcelona: IEC, 2002.
* 1 2 3 4 5 Alcover, Antoni M.; Moll, Francesc de B. «part». A: Diccionari català-valencià-balear. Barcelona: IEC, 2002.
* ↑ «llum». Diccionari de la llengua catalana de l'IEC. Barcelona : Institut d'Estudis Catalans.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.